หนุ่มประมงอินโดฯ ยันเห็นคาตา จุดตก MH370 ควันโขมง ก่อนดิ่งทะเล
(ภาพจากtwitter),หนุ่มประมงอินโดฯ ยืนยันเห็นเครื่องบิน คาดเป็น MH370 ตกในทะเล ระหว่างมาเลเซียกับเกาะสุมาตรา เผยเครื่องบิน ไร้เสียง มีแต่ควันหนาทึบจากไฟไหม้ รีบหยิบอุปกรณ์ GPS บันทึกพิกัดจุดตก,เมื่อ 16 ม.ค.62 เว็บไซต์ ,เดลี่เมล, สื่อหัวสีในอังกฤษ รายงาน นายรัสลี คัสมิน ชาวประมงชาวอินโดนีเซีย วัย 42 ออกมาอ้าง เห็นนาทีเครื่องบินโดยสารของสายการบินมาเลเซีย แอร์ไลน์ส เที่ยวบิน ,MH370 ,ตกทะเล เสียชีวิตหมดทั้งลำ 239 ราย เมื่อ 8 มีนาคม 2557 และจุดที่ตก คือในทะเลสุมาตรา ระหว่างมาเลเซีย กับเกาะสุมาตรา ของอินโดนีเซีย,นายรัสลี ซึ่งเปิดเผยถึงเรื่องนี้ในงานแถลงข่าว ที่เมืองสุบัง จายา ใกล้กรุงกัวลาลัมเปอร์ สนามบินต้นทางที่เครื่องบินมาเลเซีย แอร์ไลน์ส เที่ยวบิน MH370 ทะยานขึ้น ได้ยืนยันว่าสิ่งที่เห็นและพูดเป็นความจริงต่อคัมภีร์ศักดิ์สิทธิ์ อัลกุรอาน พร้อมกับระบุว่า เขาและลูกเรืออีกหลายคนบนเรือประมงได้เป็นประจักษ์พยานเหตุการณ์เครื่องบินตก ซึ่งคาดว่าเป็นเที่ยวบิน MH370 และได้บันทึกพิกัดจุดเครื่องบินตกทะเลสุมาตรา ด้วยอุปกรณ์ GPS,ผมเห็นเครื่องบินบินมาจากทางซ้ายไปยังด้านขวา ในสภาพเหมือนว่าวหัก ไม่มีเสียง มีแต่ควันดำโขมงหนาทึบ จากไฟไหม้ ก่อนที่เครื่องบินจะตกลงทะเล นายรัสลี กล่าว พร้อมกับมอบหลักฐานต่อองค์กรพัฒนาเอกชน NGO CASSA ในมาเลเซีย ซึ่งดร.จาค็อบ จอร์จ ประธาน CASSA บอกว่าตนจะมอบหลักฐานนี้ให้แก่นายกรัฐมนตรีมหาเธร์ โมฮัมหมัด แห่งมาเลเซียต่อไป,ทั้งนี้ ข่าวไม่ได้แจ้งว่าทำไมนายรัสลี จึงเพิ่งออกมาเปิดเผยในสิ่งที่เขาเห็นเหตุการณ์เครื่องบินตก และอาจเป็นเครื่องบิน MH370 หลังจากโศกนาฏกรรม MH370 ตกได้เกิดขึ้นมานานกว่า 4 ปีแล้ว และจากการค้นหาในมหาสมุทรอินเดีย ซึ่งคาดว่าเป็นจุดตก กลับไม่พบซากเครื่องบินมาเลเซีย แอร์ไลน์ส แม้แต่ชิ้นเดียว มีเพียงแต่ซากเครื่องบินที่ถูกกระแสคลื่นซัดขึ้นฝั่งหลายประเทศในแอฟริกา จนก่อให้เกิดปริศนามาจนถึงทุกวันนี้ ว่าเที่ยวบิน MH370 ตกที่ใดกันแน่.
หนุ่มประมงอินโดฯ ยืนยันเห็นเครื่องบิน คาดเป็น MH370 ตกในทะเล ระหว่างมาเลเซียกับเกาะสุมาตรา เผยเครื่องบิน ไร้เสียง มีแต่ควันหนาทึบจากไฟไหม้  รีบหยิบอุปกรณ์ GPS บันทึกพิกัดจุดตก
MH370,มาเลเซีย แอร์ไลน์ส,เอ็มเอช 370,จุดตกMH370,ปริศนาMH370